c: text/html

text:
Stap pa stap bo ta pensa tokante di aspektonan finansiero mas importante di e plan di negoshi. Tambe nos ta yuda traha e resúmen finansiero manera; e presupuesto di invershon, e presupuesto finansiero, e presupuesto di funkshonamentu i e prognóstiko likides.
Disponibel den 2 idioma
Qredits a krea dos shablon pa yuda formulá plannan finansiero. Speshal pa negoshante ku ta kuminsa, Qredits a krea un plan finansiero simpel. E meta di e plan ta pa duna un bista finansiero tokante di e proseso di e kompania den e prome 12 lunanan.
Download e plan finansiero (Papiamentu) Download e plan finansiero (Hulandes)

robotstxt: allowed

filter: keep


text:
Minister Paul Croes ta alerta comunidad riba practica fraudulento
Relaciona cu inscripcion pa trabou cu Citgo
ORANJESTAD(AAN): Un bes cu a identifica e situacion, inmediatamente Minister Paul Croes a acudi na medionan di comunicacion pa personalmente alerta comunidad di Aruba riba un practica fraudulento caminda ta ofrece hendenan interesa den un trabou cu Citgo, nan registro pa un cupo di trabou, a cambio di un suma di placa.
Minister Croes ta condena categoricamente e acto aki y ta reitera cu e unico Citgo Desk autorisa pa registra potencial trahadonan ta esun cu su Ministerio ta bay cuminsa cune den luna di Maart.
E informacion a yega na oficina di Minister di Asuntonan Social, Hubentud y Labor, drs. Paul Croes cu tin un actonan fraudulento tumando luga na tienda y companianan caminda ta solicita hende pa inscribi pa trabao na refineria Citgo. E personanan inescrupuloso aki ta cobra 250 Florin pa inscripcion di cual 150 ta pa capacitacion, 50 pa chekeo medico y 50 pa gasto administrativo.
“Mester avisa pueblo pa tene cuenta y cu e hechonan aki no tin aprobacion di Gobierno di Aruba,” e Minister di Labor a señala enfaticamente, bisando acerca cu “Si tin subcontractors cu por busca hende pa traha pa nan compania, nan lo ta registra cerca e Citgo Desk cu Gobierno a anuncia y cu pronto lo ser inaugura.”


text:
E homber M.A.B. a wordo sentencia awe pa Corte den Prome Instancia pa un castigo di prison di 12 aña pa homicidio. Corte a haya cu ta comproba cu e homber a intencionalmente mata su tanta di edad halto, door di dal e cu mokete y cu forsa varios biaha na su cabes. E sentencia di Corte ta de acuerdo cu e exigencia di Ministerio Publico. Durante e tratamento, fiscal a exigi un castigo di 12 aña contra e sospechoso aki.
Di importancia decisivo den e caso tabata e rapport di NFI (Instituto Forensico Hulandes). For di investigacion di NFI riba e curpa di e victima a sali cu señora a fayece a consecuencia di un hersenbloeding, cu a sosode un rato prome cu su morto.
E anochi di 23 di Maart 2016, B. y su tata tabata e uniconan (banda di e victima) na cas. B. a declara despues cu su tata tabata drumi caba ora el a pone su tanta den cama, y cu tur cos tabata oke. Mas laat el a scucha (segun su declaracion) un sonido, despues di cual el a bay wak cerca su tanta kico a pasa. El a ripara cu su tanta tabata benta riba flur banda di e cama, y cu e tabatin un bolobonchi na su cabez. El a carge pone riba un stul, y a yama su tata.
NFI a constata cu e lesion cu señora tabatin na su cabes, imposiblemente por a wordo causa pa un caida di cama. E conclusion di NFI tabata cu señora a fayece a consecuencia di violencia di golpi riba of na su cabes. Tabatin hopi blousa tambe na su cara, curpa, brasa y pianan, pero NFI no por a yega na un conclusion tocante cuanto biaha lo a wordo aplica violencia riba su curpa. E lesionnan aki a bin sinembargo, dor cu un hende tabata wordo gedal of golpea frecuentemente.
B. semper a nenga. Corte den Prome Instancia a deduci a base di e contenido di e pruebanan cu considerando cu señora a fayece a consecuencia di violencia cu el a sufri un rato prome cu su morto, y considerando cu B. tabata e ultimo cu tabata cerca dje, no por saca ningun otro conclusion cu tabata e mes cu a dal y golpea su tanta.
E victima tabatin 73 aña bieu y no tabata por a papia, ni cana. Su curpa tabata hopi fragil y e tabata pisa solamente 40 kilo tempo el a fayece. B. mester por tabata sa cu si e golpea un persona asina bros varios biaha cu violencia bruto na su cabez, e persona aki lo minimo minimo sufri lesion grave.
Corte den Prome Instancia ta considera comproba cu e intencion di B. tabata pa mata su tanta, pasobra algo cu tur hende sa ta cu si bo golpea cabez di un persona varios biaha cu forza, e chens ta considerable cu e persona aki ta fayece. B. a aparentamente tuma e chens aki concientemente.


text:
Diaranson Miss Aruba Universe Charlene Leslie ta sali rumbo pa Filipinas. Un vuelo di mas cu 30 ora ta spera nos reina prome cu e pisa suelo di Manila, unda e certamen mas importante rond mundo lo tuma luga.
Charlene su preparacion tabata uno extenso, cu ayudo di varios profesional local cu a traha a base boluntario pa asina nos reina por ta hopi bon prepara. Nos ta sigur cu nos reina lo haci Aruba hopi orguyoso di dje.
Nos a traha den silencio, pero no a stop di move ni un momento! Charlene ta cla y nos ta cla pa apoya riba social media tur cu tin!
Charlene lo biaha cu diseñonan di Endy Croes, Ronchi de Cuba, Derrel Lampe y Michael Douglas


text:
Pa un persona yega edad di 90 aña ya ta un bendicion. Diasabra Sra. Irma, conoci como “Mama” pa tur su amigonan, a mustra cu e ta super-bendiciona. El a cumpli e edad sagrado aki ainda completamente lucido, coketa, den bon humor manera semper y gosando di bon salud. Cu su cabey plateado nechi peina e ta sigi mustra su beyesa di tempo cu tur yoncuman na Maracaibo tabatin bista riba dje.
“Mama” a nace na Maracaibo di tata Venezolano y mama di Otrabanda na Corsou y e ta hopi orguyoso di su antecedencia Hulandes cu fam Van der Dijs. E ta masha contento cu su unico yiu muher Veronica ta casa cu un Arubiano, Bobby Chemaly, y cu awor e ta comparti un poco tempo cu nan aki na Aruba. Un yiu homber di “Mama” ta biba na Houston, TX y e otro dosnan ta biba na Maracaibo.
Un di “Mama” su hobbynan ta su computer cu e ta uza pa mantene al coriente di tur loke ta pasando den mundo y pa mantene contacto cu su yiu y amiganan. E otro pasatempo di “Mama” ta novela. Como un novelera casi vicia, “Mama” ta wak hopi tur dia.
Un amante di tur bon keeshi, “Mama” su preferidonan ta Manchego Spaño, y Vincent di Hulanda. Na reunionnan familiar y cu amiganan, “Mama” ta gusta conta y scucha chiste, especialmente ora cu nan ta un poco risqué y de bes en cuando dal un whiskey on the rocks.
Mi ta uni mi mes cu su famia y decenas di amigo cu a manda felicitacion na “Mama” extendiendo un pabien di curason. ¡”Mama”, vamos por los cien!


text:
Archivo di August, 2015
Gobierno ta esun cu a insisti pa esey!
ORANJESTAD (AAN): Diahuebs ultimo na Parlamento a tuma lugar tratamento di e ley di CAFT. Un reunion cu no a bay asina facil pero cu a termina te den oranan di anochi. Fraccion di AVP a sostene e ley aki. Prome Minister Eman relaciona cu e reunion aki a duna di conoce cu e Ley di CAFT tabata uno importante pa pais Aruba.
El a haya lamentable cu oposicion tabata trece dos punto dilanti cu no tin nada di haber cu e Ley di CAFT y pa cual e tabata contento cu Partido MEP a worde desenmascara riba e dos puntonan aki.
Pa cuminsa den e ley no tin ningun medida, y esaki inclusive a worde señala door di Parlamentario di PDR Andin Bikker. El a splica e hecho cu Gobierno a bisa cu nan lo bay baha e deficit, esaki a worde traduci door di oposicion cu esaki ta nifica medida.
Cu total di 5 herido:
ORANJESTAD (AAN): Diasabra atardi na e bahada di Lago Heights un Subaru cora cu un hoben tras di stuur a perde control dal riba un Kio Rio bayendo pariba. E impacto tabata fuerte, un señora na estado a bira victima pa algun hoben iresponsabel.
ORANJESTAD (AAN): Diasabra atardi na e pier na altura di Hyatt Hotel a sosode un caso caminda un hoben di 17 aña a cay den lama y cuminsa guli awa.
Personanan cu a wak e persona den awa no tabata por a salba su mes a drenta lama pa rescata e persona aki. El a guli basta awa mes y algun hende a cuminsa dune CPR.
Ambulance a yega y atende cun’e y stabilis’e. Despues nan transport’e pa hospital. Polis a bay busca datonan con e persona aki a cay den awa.
ORANJESTAD (AAN): E orario no ta uno normal. Un boto tipo peñero a bolter pariba di grapefield den oranan di marduga. Ta ser menciona cu tabata tin varios hende cu a yega tera. Tambe varios tanki di gasoline a wordo haya.
Polisnan di San Nicolas a move mesora pa e sitio. Algun hende den vecindario cu a mira movecion straño a bati alarma mesora. Na yegada di Polis a tuma e dos personanan sospechoso over mesora y pidi refuerzo. Mas unidad a yega tambe pa cuminsa un buskeda pasobra segun informacion tin otro dos mas. Un di nan segun informacion ta herida. E dosnan cu polis a topa a wordo hiba warda. Mientras cu e area aki sa tin entradanan cu droga via lama, esnan haya na costa mes ta declara cu ta boto a bolter cu nan y tabata biniendo Aruba cu producto.
ORANJESTAD (AAN): E abogado mr Hendrik Croes a presenta na warda di Polis pa asina representa e sospechoso Tuyo Maduro. Tuyo Maduro ta e campañador di Evelyn Croes. Prome cu Evelyn a tuma liderazgo tabata campañador di ex lider.
Hendrik Croes ta tata di Evelyn Croes. El a presenta na warda unda e sospechoso ta sera actualmente y tuma responsabilidad di e defensa di Tuyo Maduro.
E sospechoso ta wordo acusa di maltrato cu arma. Aunke di e skina geel tin ta mire como algo hopi suave, tog autoridad ta analiza e kehonan entrega. Ministerio Publico cu wowo mas legal ta mira cu ningun rato so tabata tin motibo pa usa e Pepper Spray.
Pa colmo ta algo ilegal pa anda cune. Intencionalmente e sospechoso a sali cune for di su cas cu e Peppe Spray. El a use contra hendenan cu ningun rato so a atake. El a mal usa e arma aki y causa daño na sernan humano.
ORANJESTAD (AAN): Loke a pasa diahuebs ultimo cu edificio di Parlamento unda destruccion na gran escala a tuma luga, ta algo di condena severamente. Tur hende cu tino a desaproba e destruccion aki totalmente. Algo mahos, algo di hende sin balor pa propiedad di pueblo, algo di hende bruha.
Mientras cu paden tabata trata e ley di CAFT – un ley cu oposicion a pidi p’e na mas di binti ocasion mandando carta riba carta pa gobierno Hulandes – pafo e lidernan politico di MEP tabata instiga e hendenan mal bebi y droga, pa kibra cos numa. “Dal bay, kibra porta, manda baranca, kibra bentana y drenta paden”, tabata loke tabata worde bisa na e multitud. Esaki a tuma luga tambe.
Un grupo entre nan lidernan sindical a pusha, a kibra porta, a manda baranca y a purba na drenta paden. Apesar di ayudo di Dangui Oduber, esaki no a logra y mas rabia e hendenan a haya y destruccion pafo a sigui. Palonan di luz a bin abou, candela a worde cendi y polis agredi y herida.
ORANJESTAD (AAN): Presidente di parlamento a bai haci compras den Super Food diasabra atardi. E tabata su so. Diabierna ainda tabata tin Polis di VIP cu a acompaña e presidente di parlamento na diferente momento.
Anochi no a mira necesario pa tin vigilancia cu presidente di parlamento. Diasabra e presidente a Sali su so pa bai haci compras di cas. El a bai Super Food. Ora cu e tabata na e parti di beleg a yega un muher cuminsa grita e presidente di parlamento manera un muher loco.
Dimes e tabata instiga totalmente pa e yamada cu MEP y Sindicatonan chikito ta haciendo tur e dianan aki. Na dado momento presidente di Parlamento a pidi e muher aki pa mantene distancia. E kier a hinca man den cara di presidente di Parlamento y te hasta tabata tin menos bon intencion. E tabata grita cosnan masha duro mes relaciona cu ley di CAFT etc.
ORANJESTAD (AAN): Den entrevista cu Alejandro Muyale di Tiara Air a logra un declaracion relaciona cu e situacion di aviacion y nan compania cu ta creciendo bek despues di algun contra tiempo cu nan a haya nan mes aden. Kier a tende for di e gerente riba e prome destinacionnan cu a cuminsa cune atrobe den forma oficial y cu ki tipo di avion.
Como CEO Alejandro Muyale ta contento cu nan ta bek den servicio. Tin un trayectoria tras di lomba y awor tambe padilanti tin otro trayectoria. A haya nan certificado bek. A cuminsa bek cu 50 empleado den diferente seccion. E intencion ta pa duna servicio pasobra e hendenan a haya nan falta masha hopi. Kier anjadi mas ruta den futuro pero ta cuminsa bula pa Venezuela. Cu Boeing 737 lo cuminsa bula y djey lo cuminsa cu e avionnan short 360.
Mester evalua cada ruta prome cu nan cuminsa un ruta nobo. Ta bula charter y tambe servicio unda ta move hende pa un wholesaler di un otro pais pa otro pais. E mercado mester mira prome e cantidad di pasahero cu tin pa esaki. Tambe mester mira e costo di operacion si e ruta ta rendable. Tin varios ruta interesante. Tin espacio pa tur aerolinea. Si tur hende traha di buena fe tur compania lo keda saludable segun Alejandro Muyale.
Lamentablemente 99% di e discusion tabata basa riba emocion:
ORANJESTAD(AAN): Minister Angel Bermudez di Finansa den un entrevista tocante e ley pa supervision di finansa publico, CAFT, a comparti cu ta lamentable cu 99% di e discusion den parlamento tabata mas bien expresionnan di emocion y cu no tabatin debate real riba e contenido di e ley.
Tambe, el a menciona cu palabranan manera “curatela” y “medida” a cay, pero cu e ley aki no tin nada di haci cu ni curatela, ni medida, y tampoco cu e entrega di autonomia of Status Aparte.
El a splica cu e concepto di ley CAFT ta encera reglanan cu mester worde aplica den e maneho di finansa publico y particularmente e tin di haber cu e fechanan fatal (“deadline”) pa loke ta trata presupuesto y cambionan riba presupuesto, riba e cuentanan annual, y tambe e tin di haci cu calidad di e funcionamento financiero.
Opinion Publico:
ORANJESTAD (AAN) – Algun reaccion di opinion publico a drenta nos redaccion di DIARIO, relaciona cu e hecho cu un señora a agredi cu palabra y casi a dal Presidente di Parlamento na su cara, den un supermercado.
Un di e reaccionnan ta di un cliente cu tabata un tiki cerca di e area unda a sosode, y e tambe como hende muher a sinti masha berguenza. El a bisa nos cu e no por kere cu asina leu nos por ta yegando na Aruba.
Ora el a wak rond el a ripara cu tabata tin algun turista Mericano cu a puntra kico ta pasando, pasobra realmente cosnan asina no ta usual riba nos Isla unda tur hende por bay cumpra den supermercado of cualkier tienda, trankil y sin problema.
Siniestro
Mas y mas cu e datonan ta birando conoci mas siniestro e accion di diahuebs siman pasa ta mustra. E intencion tabata pa seriamente kibra e funcionamento democratico door di drenta den sala di parlamento y para e proceso di legislacion di nos pais. E intencion macabre tabata pa kita e presencia di polis for di e sitio di Staten y manda tur agente policial pa un reunion di sindicato na POVA.
E presidente di sindicato di polis tabata parti di e organisacion maligno di e dia ey door di planea hunto cu dirigencia di MEP pa exactamente 4 or di atardi yama tur polis pa bin un reunion urgente na POVA pasobra presidente di Staten lo no a duna e sindicato di polis un reunion na e momento ey.
E grupo cu a bin demostra no a bin pa demostra pero a bin pa forsa drenta den sala di Staten y para e funcionamento di nos parlamento. Di e forma aki nan lo a crea un chaos total cu lo tin como consecuencia cu Parlamento di Aruba lo no por ehecuta e trabaonan legislativo cu e tin y gobierno lo a paralisa pasobra e legislacion di nos isla lo a worde elimina cu forsa bruto.
ORANJESTAD (AAN): Diasabra marduga un auto a cay den rooi pabou rotonde di Tanki Flip. E momento ey no tabata tin mas trafico riba caminda y e accidente aki no a haci daño na ningun otro hende.
E chofer mes a yama takelwagen pa saca e auto y e sigui su caminda. E chauffeur parce tabata cansa di a bebe e anochi ey.
Relaciona cu destruccion na Parlamento:
ORANJESTAD (AAN): Despues di algun ora di soño y descanso di tur loke a sosode tanto paden como pafo di Sala di Parlamento diahuebs ultimo, fraccion di AVP a reuni diabierna pa repasa y atende varios punto di vital importancia y tambe sumamente delicado.
E actividadnan di e dia prome, a causa confusion no solamente den fraccion di AVP pero tambe den gran parti di pueblo ya cu no ta un comportacion cu ta custumber di e bon Arubiano, esunnan cu ta stima nan pais.
Diario por a compronde cu ta un custumber cu fraccion di AVP despues di tratamento di tur ley den Parlamento ta sigui cu deliberacion riba e proceso cu a tuma luga y esaki tambe tabata e caso diabierna mainta.
Parlamentario Jennifer Arends-Reyes
ORANJESTAD (AAN): Segun sra Arends-Reyes tambe den calidad di presidente di comision di Turismo ta lamenta profundamente e manifestacion violento cu a tuma lugar dilanti edificio di Parlamento.
Nos ta biba den un Pais democratico y tur hende tin derecho na expresa nan pensamento. Locual si ta di condena ta e hecho cu no ta mantene orden den e organizacion y e participantenan ta causa destruccionan y causa teror riba caminda.
Pa motibo cu e manifestacion su caracter tabata asina violento e caya, mall y restuarantnan mester a sera nan porta ya cu nan no por garantisa trankilidad mas pa nan cliente. Perhudicando nos Turismo y economia grandemente, tiendanan ta perde benta, turistanan grandi y chikito no ta sinti nan mes sigur y ta bay den panico y lo por opta pa no bin Aruba mas.
Javier Wolter:
ORANJESTAD(AAN): A acerca Director di Caribbean Mercantile Bank Javier Wolter pa e banco su opinion tocante di e desaroyonan pa cu un posibel reapertura di e refineria como cu CMB tin un sucursal na San Nicolas y tin experiencia cu e refineria habri y cune cera.
CMB sigur tambe a sinti e impacto di ceramento di e refineria di biaha ora cu nan a laga tur e trahadonan bay, Wolter a bisa. El a splica cu e trafico comercial a cay, tabatin poco negoshi chikito cu a worde afecta y restaurantnan chikito cu a cera. San Nicolas en realidad no tabata prepara pa e golpi ey, el a agrega.
Valero tabata inverti den e refineria y comerciantenan cu tabata “handle” directo cu Valero manera companianan tecnico, di contratista, tiendanan di hardware, tur tabatin beneficio di e refineria y e fluho di placa tabata core, Javier Wolter a comenta. Ora cu e refineria a cera e fluho ey di placa no tabat’ey mas y te awo e area no a lanta cabez, el a añadi.


text:
Britney Spears
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Britney Jean Spears ta un kantante Merikano. E a nanse 2 di desèmber 1981.
Kontenido
Biografia[editá | editá fuente]
Britney Spears a nanse na Kentwood, Louisiana, Merka. Su mayornan, James Parnell Spears (a nanse den 1952, profeshon: kontraktista) i Lynne Irene Bridges (a nanse den 1956, profeshon: ex-dosente), ta divorsiá. Su rumannan ta Jamie Lynn Spears (1991) i Bryan (1977).
Britney su promé single ...Baby One More Time a aparesé na final di 1998. E kantika tabata un hit global; den kasi tur país e kantika a yega number 1. Di e single, mas ku 3.8 mion kopia tabata bendí, 2.2 mion den Inglatera i Merka. No hopi despues, su promé album ku tambe yama ...Baby One More Time a aparesé. E album tabatin éksito igual. Más ku 28 mion kopia di e album tabata bendí, mas ku 14 mion den Merka. Otro single di e album tabata (You Drive Me) Crazy, Sometimes, Born to Make You Happy, i From the Bottom of My Broken Heart.
E siguiente album, Oops!... I Did It Again, a aparesé den 2001. E album tabata tin un éksito ku parse esun promé. E promé single di e album, Oops!... I Did It Again, tambe tabata un éksito grandioso, e kantika a yega number 1 den hopi país anto di dje mas ku 1.5 mion tabata bendí. Di e album mes, mas ku 24 mion tabata kumprá.
Despues di su di tres album Britney (2001), ku tabata sumamente menos eksitoso kompará ku e promé dos albumnan (mas ku 8 mion), Britney a disidí di pone mas atenshon riba su promé pelíkula ofisial, Crossroads. Den e pelíkula, Britney ta hunga e ròl di Lucy, un mucha ku a kaba di kaba skol anto ku ke hasi un kos di sumes, lugá su tata tin tur kos planiá kaba. E ta disidí di bai foi kas ku dos otro amiga anto ta bai L.A., pa hasi oudishon pa bira kantante. Durante nan trip, nan ta pasa den yen di kos; Lucy ta haña sa ku un di su amiganan (Mimi) ta na barika, nan ta haña nan mes tin ku kanta den un bar pa sen, ora e topa su mama (paso esaki tabata su motibu mes), e mama ta bise ku e no tabata nada di haber kune for di dia ku e a nanse, nan ta haña sa ku ta Kit (e otro amiga ku a bai) su frei a abuzá Mimi seksualmente. E pelíkula a produsí mas ku $37 mion na Merka.
Durante su break, banda di e frakaso di e pelíkula, e mester a pasa dor di kiebro di kurason; Justin Timberlake a kibra e relation kune. Den 2003, Spears a bini bèk ku su di kuater album kaba, In the Zone. E promé single di e album ta un kolaborashon ku Madonna, Me Against the Music. Otro singlenan ku a aparesé despues ta Toxic ku Everytime. Britney tabata pa bini ku mas single, pero pasombra e a frakturá su rudia filmando e video clip di su di kuater single Outrageous, e mester a para esei. Den 2004, Britney mester a bini ku un otro album, pasombra e tabata tin un 5-album kontrakto ku Jive, ku lo kaduká e aña ei mes. Pa e motibu aki, e a disidí pa sali ku Greatest Hits: My Prerogative, un album ku tur su hit singles. Riba 18 di novèmber, Spears a kasa ku Kevin Federline. E siguiente aña, nan a haña un yu, Sean Preston Spears Federline (14 sèptèmber 2005). Fin di 2005, Jive Records mes a disidí di mix Spears su kantikanan anto saka un album. Esaki a bira B in the Mix: The Remixes. Britney mes a bisa ku e ta bini bek ku un album fin di 2006, pero paso ku e a haña un yu mas, e album ta wordu expecta te den 2007.
E rehabilitashon den 2007[editá | editá fuente]
Riba [[16 febrüari|16 di febrüari 2007, Spears a drenta den un fasilidat di rehabilitashon di droga offshore na Antigua. Pero sin embargo e a keda ménos ku binti-kuater ora presente. E siguiente anochi, Spears a drenta un pelukeria na Tarzana, California kaminda e mes a kue un mashin di pela i a kontinuá di feita su kabei hopi kòrtiku.
Un par di dia despues, riba 20 di febrüari 2007, Spears a inskribí su mes den un fasilidat di tratamentu na Malibu, California. Su manager a splika lokual a sosodé ku e siguiente deklarashon; "Nos ta puntra e medionan di komunikiashon pa respetá su bida privá meskos ku esun di su famia i su amistatnan durante e tempu aki". Pronto Spears a bai laga e fasilidat, pero ya riba 22 di febrüari 2007 e a regresá.
E dia anterior Spears su eks kasá Kevin Federline a supliká un interogashon di emergensia tokante e tutela di su yunan ku Spears, pero su abogado a anunsiá despues ku su kliente (Federline) a hasi un petishon pa anulá e aparishon di korte. Nan no a agregá niun aklarashon mas.
Spears a bai laga e fasilidat di rehabilitashon riba 20 di mart sigun su manager, ku a anunsiá ku nan a laga Spears liber despues ku e a "terminá nan programa susesivamente". Un amistat di Spears a konta e revista People ku Spears "tabata mas mihó".
Diskografia[editá | editá fuente]
Albumnan[editá | editá fuente]
- 1999 – ...Baby One More Time
- 2000 – Oops!... I Did It Again
- 2001 – Britney
- 2003 – In the Zone
- 2004 – Greatest Hits: My Prerogative
- 2005 – B in the Mix: The Remixes
- 2007. – Blackout
- 2008 – Circus
- 2009. – The Singles Collection
- 2011 – Femme Fatale
- 2011. – B in the Mix: The Remixes Vol. 2
- 2013 - Brtney Jean
Singles[editá | editá fuente]
-
- Di ...Baby One More Time:
- 1998 – ...Baby One More Time
- 1999 – Sometimes
- 1999 – (You Drive Me) Crazy
- 1999 – Born to Make You Happy
- 2000 – From the Bottom of My Broken Heart [Merka so]
-
- Di Oops!... I Did It Again:
-
- Di Britney:
- 2001 – I'm a Slave 4 U
- 2001 – I'm Not a Girl, Not Yet a Woman
- 2001 – Overprotected [The Darkchild Remix] [Merka so]
- 2002 – Overprotected [Pafó di Merka]
- 2002 – I Love Rock & Roll
- 2002 – Anticipating [Fransia so]
- 2002 – Boys [the Co-Ed Remix] [Oropa so]
-
- Di In the Zone:
-
- Di Greatest Hits: My Prerogative:
-
- Di Britney & Kevin: Chaotic [DVD]:
- 2005 – Someday (I Will Understand) [Oropa so]
-
- Di B in the Mix: The Remixes:
Linknan eksterno[editá | editá fuente]
- Site ofisial
- saveBRIT.com
- EssentialBritneySpears Fansite di Britney Spears
- Britney Spears linksite


text:
Carnaval, John Baselmans
Normalmente prome di september pa dekadanan kaba ta un fecha kaminda ta selebra dia di prensa. E fishi kaminda bo ta buska, kola, plama informashon. E fishi kaminda periodistanan tin ku skibi, papia, filma e berdat pa su publiko. Un dia speshal ku delastu anjanan su nifikashon i reflekshon pa e distribushon di e berdatnan di nos sosiedat a dirti i bira un aventura komersial kaminda plaka, poder i politika ta determina ki sorto di kalidat di media e pueblo ta hanja.
E anja aki dia di prensa, un novum a mira lus di dia ora ku Curaçao Media Organization (CMO) a disidi pa skuif e selebrashon di 1 di september na 7 di september pa motibu ku net e wikent di 30, 31 di ougustus Curaçao North Sea Jazz Festival lo a stroba e miembronan di prensa pa asisti e sigiente djadumingu 1 di september.
Un selebrashon sosial deportivo Vigilante ta meldu: “Miembronan di prensa lo partisipá na diferente enkuentro deportivo manera basketbòl, dominó, vòlibòl, futbòl, Airsoft, bulamentu den saku i landamentu. E parti sosial lo konsistí di entre otro karoake pa premio, kompetensia di ‘cupcake’, zumba, siña makiyahe.
E selebrashon di Dia di Prensa ta sera anochi ku un sena, kontamentu di chiste i animashon musikal. Lo tin diferente premio manera entre otro baiskel, biahe, estadia den hotèl, komementu den restorant. E premio grandi e aña aki tambe ta un outo: un Chevrolet Sonic 2013 ku AutoCity ta pone disponibel.
E dia sosial deportivo pa trahadónan den prensa ta tuma lugá na Rust & Burgh for di 12’or di mèrdia te ku 12’or di anochi.”
Yves Cooper e uniko reportero/periodista ku tabata den media kontinuamente sakando su frustrashon riba e kalidat abou di prensa a demonstra ku for di un legion di miembronan di prensa un persona so tin e fakultat, e moral pa kwestiona, kritika e rol mediokre ku prensa ta hunga na Korsou. E linja kora den su analise konosiendo e aparato mediatiko pa 13 anja tabata ku: “Prensa ta e okashonado di problema mas grandi”. Sensashon ta e plato favorito ku donjonan di media ta sirbi nan publiko. Donjonan di media di kwa mayoria a kuminsa den e ramo aki pa motibunan komersial i no ta interesa pa eleva konsenshi, karakter di un pueblo via nan plataforma di media na prome luga.
Konklushon ku por keda saka –despues di mira niun debate na tv, radio, niun artikulo den korant– ta ku ‘99%’ den e mundu di prensa no ta sinti e nesesidat pa reforma nan area di profeshon na un manera ku lo yuda nan mes i e pueblo en general. Prueba di esaki ta ku karaoke i ganamentu di un outo ta bal mas selebrando nan Dia di Prensa ku diskushonnan riba e nivel di nos media i kon e por keda restruktura via poder popular demokratiko. Probablemente e raisnan di miedu ta duru pega den e trupa di periodistanan, reporteronan ku nan no ta wori ku nan salario ta abou, e chens pa studia no tei, kondishonnan laboral ta laga hopi di desea.
Transparency International ku a hanja e enkargo di e eks gabinete Schotte pa investiga e grado di integridat den nan komunikado di prensa a saka un pida riba prensa tambe ku te dia di awe a bai den e lachi famoso di olvido: “E estudio ta ilustrá hopi prekupashon pa sierto sektor ku lo mester promové integridat. Un ehèmpel di esaki ta e medionan di komunikashon. Miéntras ku e kuadro legal ta suministrá un ambiente favorabel pa desaroyá medionan masha diversifiká, realidat ta ku tin un skarsedat di periodista bon entrená, spesialmente periodistanan pa hasi trabou investigativo. Tin be kontenido di relatonan den medionan di komunikashon ta influensiá pa e echo ku hopi medionan di komunikashon ta dependé grandemente di finansiadó privá i di e merkado di aviso pa nan entradanan. Kondishonnan pa garantisá integridat di e empleadonan di medionan di komunikashon ta skars. Esaki ta mina e posishon independiente i responsabilisashon di e medionan di komunikashon.”
Tanten nos lidernan i donjonan di media no ke debati, diskuti e problematikanan ku ta stroba prensa pa desaroya na un nivel mas haltu e mundu di komunikashon sosial lo keda un kanser ku ta kome mente di hende.
Amigoe i Antilliaans Dagblad ku semper ta respira ku un aire di arogansia periodistiko te ainda no por a asumi e responsabilidat i kuminsa un dialogo kritiko ku nan partnernan den media pa bin ku solushonnan konkreto pa mehora e estado mediokre. Tesei ta e pampel ku media na ulandes mester hunga si nan sigi insisti ku nan si ta praktika periodismo responsabel. E ta konta tambe pa Z86 ku na radio a pretende ku nan te miho den difushon radial pa responsabilisa nan koleganan den media riba FM. Tin un skondementu pa tene bo mes bro ku sisnan responsabel. Komentario riba politika i tur otro sorto di kos den nos komunidat pero nan koleganan i nan mes semper ta hanja un skapatorio.
E fantasia ku por a kuminsa un pais nobo 10-10-10 sin restruktura e prensa putri bjeew ta bibu bibu ainda. Un prensa debil ta krea un pueblo ku ta depende di dje den mesun malchi debil, pensando debil, aktuando debil.
+
+
+
+
+
+
+
-> Stanley Ignacio i Lilo Sulvaran ta hanja ku 8 korant, 28 radio no ta di mas. Tin un merkado pa tur hende.
Un vishon di plaka riba prinsipio di periodismo?
-> Nos prensa sa e diferensia entre informashon, notisia i redu?
-> Telecuracao ku su direktor nobo (sr. Oehlers) ku den pasado tabata asina kritiko riba prensa no por organisa un debate riba Dia di Prensa? Podise e Jazz festival a dol kos na tv tambe?
-> CBA ku su direktor Germaine Hart-De Jongh no por a organisa un foro di diskushon riba Dia di prensa ku tur donjonan di media?
-> Kwantu sensura tin na Korsou eherse pa periodistanan mes?
-> Niun editorial di niun korant riba Dia di Prensa?
-> Prensa ta konfirmando nan mes ku interesnan finansiero tin nan choka, difikultando nan trabao pa bisa e berdat pio ku un diktatura gobernamental?
-> Stanley Ignacio presidente di CMO a bisa ku tin entre 4 pa 10 periodista ku karakter koruptivo. Kiko lo bai pasa ku nan? 4 pa 10 periodista korupto por keda traha ganja un pueblo numa?


text:
Padu Lampe
Juan Chabaya Lampe (tambe Tata di Cultura) a nace dia 26 di april 1920 na Aruba. El a bira popular den Antia Hulandes y den Caribe como pianista, cantante, autor y pintor. E ta conoci pa su nomber aristico Padu del Caribe. Juan Chabaya Lampe a wordo yama door di su padushi y el a haya e nomber di cariño Padu.[1] Padu a casa cu Daisy Croes na aña 1946. E tin un yiu cu yama Vivian Lampe y e tin dos nieto chikito.
Kontenido
Conocido[editá | editá fuente]
Poco artista local no a bira hopi famoso manera Padu del Caribe, e tabata sumamente popular na Aruba y na Antia. Su composicion cu el a haya di su mesun estilo supremo cu ta hopi conoci na Antia Hulandes, Venezuela, Colombia, Merca y Hulanda.[2]
Biahe[editá | editá fuente]
Padu tabata kier semper pone e nomber di Aruba y su canticanan Arubiano bira conoci, p’esey el a toca na Curaçao, Bonaire, Caracas, Medellin, Maracaibo, San Juan, Sto. Domingo, Havana, Miami, New York, Hulanda y Seattle.
Desaroyo musical[editá | editá fuente]
Na e edad 9 aña Padu tabata tin hopi interes pa musica, pasobra el a lanta den un famia musical. Padu su Tata Harry Lampe tawata tocado di piano y tawata lesa nota musical. E tata di Padu a forma un grupo chikito cu su rumannan. Zep Lampe (fluit), Olivier Lampe (violin),Wim Lampe tawata toca cuarta, wiri y piano. E famia Lampe tawata biba na Nassaustraat. Ora e famia tawata hunto, nan ta traha cantica y esey tawata hopi agradabel. Semper tawata tin hende ta para pafo pa scucha y ora nan caba di toca, nan tawata bati man pa duna e tocadonan mas smak pa sigui toca.
Amistad[editá | editá fuente]
Ora Padu tawata chikito na un cas scuchando un bunita cantica di e paino y e ta scucha Rufo Wever toca e piano Padu cu su 8 aña y Rufo Wever cu su 11 aña hugando. Padu a bis’e: “ami tambe kier toca asina”. Esey tabata e nacimento den un amistad largo.
Otro instrumento[editá | editá fuente]
Despues di piano cu el a siña caba Padu a cuminsa practica cuarta, violin, mandoline y klarinet. Despues di un tempo di les di piano, Padu a cuminsa haya poco poco su mesun ritmo y estilo. For di e edad hoben di 16 aña, el a cuminsa toca pa publico. Padu a concentra riba su piano y compone musica cu e cuarta. Prome e melodia, compone musica riba e cuarta, despues practica riba e piano y pa ultimo e ta skirbi e texto. Asina e tawata hacie. El a demostra cu e por bon den otro ritmo manera Merengue, Dansa, Bolero, Mambo, Twist Rock y Swing.
Cantica special[editá | editá fuente]
Pa tur e mamanan riba Dia di Mama, Padu a skirbi un cantica “Pa ma”. Pa su nieto chikito 'Erwin Anaya’. Padu a copia un cantica cu ta yama “Sonrisa di un baby” y el a skibri e texto den tres idioma. Padu a haya e composicion un di su mas bunita trabou.
Himno Nacional[editá | editá fuente]
Rufo Wever y Padu hunto nan a skirbi y saca e wals Aruba Dushi Tera esaki tawata na aña 1976, cu a bira oficialmente nos “Himno y Bandera” di Aruba.
Autor[editá | editá fuente]
E ta autor di tres buki tocante filosofia y metafisica.
- The 3rd Element .
- Harmoniology.
- Ciencia acercando e mundo spiritual?.
Pintor[editá | editá fuente]
Den presencia di Gobernador di Aruba y cu Biblioteca Nacional a haci acto di apertura di un exposicion exponiendo su cuadranan nobo. Tabata un apertura hopi formal, caminda drs. Mirto Lacle a elabora riba e Doctorado di Padu. Tambe sr. Stan Kuiperi a duna su comentarionan durante su discurso.
Padu a yega di pinta hopi den su bida y bo ta haya nan den hopi lugar entro otro e biblioteca di Aruba. Pa su pinturanan, el a haya varios diploma y el a plak nan na su cas como recuerdo. Esaki ta algo hopi animante p'e.
Distincion y premio[editá | editá fuente]
- Pa contribucion cultural,e famia Real Hulandes a eleva Padu como un cabayero di Oranje Nassau.
- Na e edad 75 aña el a haya e Zilveren Anjer.
- Lampe a ser honra cu e titulo como Doctor Honoris Causa na Maracaibo, Venezuela.
Premio Nacional Juan Chabaya Lampe[editá | editá fuente]
Minister Michelle Hooyboer Winklaar a introduci un premio cu lo wordo otorga cada 2 aña. E premio ta carga e nomber di e culturista mayor di Aruba, Padu del Caribe. Como reconocimento pa e persona Padu Lampe, un premio lo wordo otorga na e persona, grupo of instancia cu a destaca riba tereno di musica, literatura y arte como un premio di estimulo. E premio lo ta den forma di un suma atractivo. E prome premio a wordo otroga na Ryan Oduber.[3][4]
Busto[editá | editá fuente]
Julie Oduber a organisa cu 80 artista Arubiano, un homenahe na Padu na aña 2000 na Cas di Cultura. E fondonan recauda a sirbi como base pa crea e busto y a wordo amplifica cu e fondonan di Marcel Curiel cu ta omo di Raul Henriquez di Aruba Trading Company. E fondo a crea e busto y dia cu Mama di Cultura a haya su ceremonia di despedida na Cas di Cultura, Minister di Cultura, Ramon Lee a divulga e plan cu tin pa e plaza dilanti di e edificio, bira un plaza cu bustonan di e grandinan den cultura di Aruba. [5]
Lista di fuente[editá | editá fuente]
- ↑ http://www.arubaplaza.com/aruba-arubapedia/people/padu-del-caribe-padu-lampe.html
- ↑ http://www.bibliotecanacional.aw
- ↑ http://www.24ora.com/local-mainmenu-5/30184-prolongacion-di-inscripcion-premio-jc-lampe.html
- ↑ http://www.24ora.com/cultura-mainmenu-10/17210-minister-michelle-winklaar-a-institui-premio-nacional-qpremio-padu-lampe.html
- ↑ http://www.24ora.com/politica-mainmenu-18/11791-mike-eman-edificio-aki-a-sufri-e-mesun-consecuencia-di-pais-aruba.html
- Musica y Musici di Hulandes Antiyano...Edgar Palm
- Padu del Caribe...Revista “Ambiente”
- Documento archivo...Departamento Arubiana.


text:
Pos Chikito – Diaranson anochi polis tawata notificacion di un auto coriendo malo ariba caminda grandi, altura di Pos Chikito. Despues di un rato nan ta haya sa cu e auto a dal tras di un otro auto y e cu e chauffeur ta burachi. E chauffeur burachi tawata den ...Read More »
Van Hyundai un poco mas a cay den rooi na Sabana Liber, despues di a boks
Sabana Liber – Diahuebs mainta polis brandweer y ambulance a bay altura di e rooi na Sabana Liber. Un poco mas pabou di e supermarket. Caminda un accidente a sosode entre un Van Hyundai y un Hyundai Accent. Den e boksmento y maniobra e Van keda wanta na rand di ...Read More »
Bus di arubus ta kibra palo di luz
Kudawecha – Diahuebs mainta polis a bay Kudawecha pa un bus cu lo a dal contra un palo di luz. Pa un of otro motibo e chauffeur lo no wak e palo di luz, esaki segun nos a compronde momento cu ela bay reverse. E palo di luz a keda ...Read More »
Porta di freezer di Mc Donald’s forsa caminda cu ladronnan ta bay cu hopi hamburgers
Seroe Blanco – Dialuna marduga den careda di 3’or polis ta bay Mc Donald’s Seroe Blanco pa kiebro. Na yegada di polis nan ta constata cu e porta di e freezer a wordo forsa. Antisocialnan a horta un cantidad grandi di cuminda entre otro bastante hamburgers. Security nan di e ...Read More »
Preshon di un vuurwerk a causa daño na auto di taxista
Palm beach – Dialuna marduga polis den area di South Beach ta scucha un sonido fuerte. E patruya a bay controla ariba e strip di hotel. Altura di Gusto nan a ripara glas y parti di un bentana ariba caminda benta. Polis mes ora a bay controla e vehiculo y ...Read More »
Doño di Oduber Golden Palace ta wak varios ladron sali di su negoshi
Cumana – Dialuna marduga den careda di 4’or doño di Oduber Golden Palace ta wak un auto color cora, esaki tawata dilanti di e negoshi. E propetario a grita e persona cu tawata den e auto. Despues ta sali tres otro persona for di e luga. Aki ta caminda e ...Read More »
Ladron a drenta Panaderia del Campo na Turibana
Turibana- Dialuna marduga den careda di 5’or habitante cerca di Panaderia del Campo ta nota un homber saliendo di e establecimento. Segun nan tawata trata di un homber color cla, e tawata cargando algo. E ta subi un Toyota Corolla preto y ta bay direccion nort. Den dia ora e ...Read More »
Muraya di Sasaki service station kibra pa por drenta horta
Sasaki – Aña nobo merdia den careda di 2:45 polis ta bay ex Texaco Sasaki pa un caso di ladronicia. Na yegada polis ta wak cu no tawata trata di un simpel ladronicia. Muraya parti patras a wordo kibra pa antisocialnan por a drenta, despues cu nan a cera bispo ...Read More »
Quadracer a dal contra palo di lus na Jaburibari, un turista a resulta herida
Jaburibari – Dialuna merdia polis ta bay panort di e rotonde di Jaburibari pa un accidente di quadracer. Na yegada polis ta bij topa cu un grupo di turista cu nan guia banda di caminda y un cabayero na banda di caminda drumi. Rond di dje algun persona incluendo loke ...Read More »
Homber cu a bati casa y yiu ta liber, casa no kier a entrega keho mas
Bushiri – Aña nobo nos ta haya informacion cu e homber cu a maltrata su casa y su yiu muhe bispo di aña anochi no a keda deteni. Segun nos por a compronde, e casa lo no a bay haci e denuncia nan, pues e homber ta wordo laga liber. ...Read More »


text:
Homber turista a hoga ora ela bay rescata su casa cu tabata den lama bruto na Baby Beach
Version policial..
Dialuna atardi pa mas o menos 13:30 hrs, Central di polis ta haya un yamada di cu un persona lo ta perdi den lama, net pafo di e boca di Baby Beach. Autoridadnan necesario (Kustwacht, Polis Maritimo, slachtofferhulp, helicopter di polis, Brandweer, Sarfa, etc, etc).ta ser manda na e sitio y eynan nan ta bin encontra cu varios boluntario (civil) cu tabata buscando den lama caba. Despues di mas o menos 1 ora di buskeda a bin encontra e curpa sin bida di e victima, e turista masculino:
Danny Roundfield
U.S.A. 26 di Mei 1953
hospedando cu su señora den Renaissance Hotel
Segun declaracionnan na e sitio e señora lo a haye den problema den lama bruto y e victima lo a salba su señora pe e ora ey wordo lastra e mes door di lama bruto y corriente fuerte.
Te asina leu no tin niun indicacion di cu ta trata aki di un crimen sino mas bien di un caso di hogamento den lama bruto.
Recherche tin e caso.
Slachtofferhulp di Polis ta dunando sosten na e señora di e victima.
Di parti di awe24.com y Cuerpo Policial kier manda condolencia na e famia di e victima.


text:
Persona hurídiko
Un persona hurídiko ta un término hurídiko pa un entidat òf organisashon ku ta tuma parti den komersio di un òf otro forma. E persona hurídiko tin derecho i obligashonnan mesun kos ku un persona natural. Kual ta nifiká ku un persona hurídiko por tin propiedat i debe, por sera un kontrakt, por inisiá un demanda den korte òf ser demandá.
Kontenido
Tipo[editá | editá fuente]
Ta eksistí dos tipo di persona hurídiko:
- Entidat públiko: ta keda instituí pa medio di un akto ofisial di gobièrnu
- Entidat privá: ta keda instituí dor di un òf mas persona natural of persona hurídiko pa medio di un akto notarial
Aspektonan[editá | editá fuente]
Ora ta trata di un persona hurídiko, tin kuater aspekto ku ta importante:
- Ophetivo
- Representashon
- Poder di desishon
- Responsabilidat
Ophetivo[editá | editá fuente]
Un persona hurídiko mester tin semper un ophetivo pa su eksistensha. Esaki ta enserá e motibu dikon a lanta e entidat. Esaki por ta entre otro: hasi ganashi a traves di komersio, representá òf atendé e interesnan di un grupo di persona natural òf hurídiko, òf realisá un tarea públiko.
Representashon[editá | editá fuente]
Ta solamente un persona natural por kue un pèn den su man i pone su firma bou di un kontrakt. Ta pa e motibu ei un persona hurídiko ta wòrdu lógikamente representá pa un òf mas persona natural. E persona òf personanan natural aki ta forma parti di e hunta di maneho di e entidat. E firma di e hunta di maneho òf e direktor ta konta tambe pa e firma di e persona hurídiko. Na Kámara di komersio por haña sa ken ta outorisá pa firma na nòmber di e entidat.
Poder di desishon[editá | editá fuente]
Esaki ta ‘’zeggenschap’’ na hulandes. E poder di desishon òf poder di voto mester wòrdu reglá di un òf otro manera den e kompania. Esaki ta wòrdu reglá den e statuto di e kompania òf pa lei. Tin un diferensha entre e persona natural ku por representá e entidat eifó i e persona òf órgano ku tin e poder di desishon di mas haltu.
Responsabilidat[editá | editá fuente]
Un persona hurídiko ta karga su mes responsabilidat pa aktonan di esnan ku ta dirigí. Un persona natural ku ta dirigí e entidat no ta responsabel pa e obligashonnan i e debenan di e entidat. Esaki por bira personalmente responsabel solamente na momentu ku un hues disidí den su veredikto ku tabatin mal maneho.
Formanan[editá | editá fuente]
Aki ta sigui un lista e tipo di entidatnan ku ta ser konsiderá un persona hurídiko:


text:
Binager di appel (appel cider vinegar) tabata wordo promociona como un “cura todo” pa hopi decada. Nos por a mira con e por haci tur cos for di para hik te haci e djentenan blanco, hasta combati caspa den cabey.
Si e ta of no capas pa haci tur esey, aki tin algun investigacion solido pa respalda e binager di sidra di appel como un elixir di salud, semper y cuando bo uze corectamente.
Un di e beneficionan prometedor: Parce e ta yuda regula sucu den sanger. Un estudio publica den Diabetes Care a observa hende homber y hende muhe cu diabetes tipo 2. E investigacionnan a haya cu ora e participantenan a tuma dos cuchara di binager di appel prome cu drumi cu un snack (un ons di keshi), cu nan a baha e nivel di sucu den sanger e siguiente mainta, compara ora cu nan a come e mesun snack hunto cu dos cuchara di awa, e mesun ora.
Un otro estudio publica den e mesun publicacion compara e efectonan di binager di appel riba adultonan saludabel, hendenan cu pre-diabetes, y hendenan cu diabetes tipo 2.
Participantenan di estudio den tres grupo tabata tin miho lectura di glucosa den sanger ora cu nan a come menos di un ons di binager cu un cuminda halto di carbohidrato (un pan cu manteca y juice di appelsina).
Hendenan cu pre-diabetes a mehora nan nivelnan di sucu den sanger cu binager cu casi mira, mientras cu hendenan cu diabetes ta corda nan concentracion di sucu den sanger cu 25%.
Algun investigador tambe ta sugeri cu binager di appel por yuda tambe cu bahamento di peso. Den un estudio publica den e Journal of Agriculture and Food Chemistry, ratonnan cu a wordo alimenta cu un dieet halto den vet hunto cu acido acetico – componente principal di binager – a desaroya te cu 10% menos vet corporal cu ratonnan controla. Investigaornan ta kere cu e hayasgonan aki ta sostene e nocion cu acido acetico ta boost up e genenan cu ta activa e enzimanan cu ta kibra vet y ta preveni aumento di peso.
Pa investiga e efecto aki den humano, cientificonan Hapones a conduci un prueba riba adultonan obeso cu peso corporal y midinan di cintura similar na 2009. Nan a dividi e participantenan den tres grupo.
Tur dia pa 12 siman, un grupo tabata bebe un bebida cu ta contene mita ons di binager di appel. Otro grupo tabata bebe un bebida cu un ons di binager di appel. Y e di tres grupo tabata tin un bebida cu no tabata tin binager mes.
Na final di e estudio, e hendenan cu a bebe un di e bebidanan cu binager tabata tin menos vet na barica, trigliceride mas abao y peso corporal y midi di cintura mas abao y BMI, compara cu e grupo cu no a tuma binager.
Mientras cu evidencia tras di e binager di appel ta mustra prometedor, tin algun cos cu tin cu tene na cuenta prome cu tum’e. Na prome luga, no ta recomendabel pa bebe binager puro. Shotsnan sin mescla ta conoci pa kita e enamel di e djente y daña e esofago (garganta) y tambe demasiado binager di appel por baha e nivelnan di potasio den e curpa.
Fuente: CNN
Segun estudionan: Appel cider vinegar ta yuda sucu den sanger y tambe vet corporal
Binager di appel (appel cider vinegar) tabata wordo promociona como un “cura todo” pa hopi decada. Nos por a mira con e por haci tur cos for di para hik te haci e djentenan blanco, hasta combati caspa den cabey.


text:
Celia Cruz
Celia Cruz (Úrsula Hilaria Celia de la Caridad Cruz Alfonso a nace dia 21 di october 1925 – a fayece dia 16 di juli 2003) tawata un salsero Cubano-Mericano y tawata un di e miho cantado di salsa exitoso di siglo 21, hayando binitres album di oro. El a wordo renombra internacionalmente manera "Queen of Salsa" tambe "La Guarachera de Cuba."
El a pasa mastanto bibando den New Jersey y trahando na Merca y algun pais Latino Mericano.
Celia Cobo di Billboard Magazine un biaha a bisa: "Cruz ta indisputablemente un di e miho y conoci personahe femenino influencial den historia di muziek Cubano". Cruz un a biaha a bisa den un entrevista: "Si mi tawatin e oportunidad mi lo no tawata ta cantando y bailando, lo mi tawata ta un docente di Spaño manera mi tata tawata kier mi bira"


text:
Eskudo di Kòrsou
Símbolonan di pasado, presente i futuro Riba nos Eskudo tin un korona i mei mei di e Eskudo mes tin un eskudo mas chikitu.
E eskudo chikitu ta kòrá. Un faha pretu vertikal ku tres krus di San Andres koló blou, ta parti’é den dos parti igual. E Korona di oro riba e Eskudo i e barku riba laman ta rekordá nos e union históriko ku e riku i poderoso Amsterdam. Den Siglo di Oro e siudat aki tabata dominá henter mundu di komèrsio i konsekuentemente tambe negoshi di plaka den siglo 18. Pa medio di su influensha dominante den “West-Indische Compagnie”, Amsterdam tabata kontrolá nabegashon transatlántiko i asina tambe komèrsio di produktonan kolonial ku paisnan merikanu, usando haf di Kòrsou komo sentro di komèrsio prinsipal.
Tabata Maximiliano di Oustria (emperador di e asina yamá “Heilige Roomse Rijk der Duitse Natie”, na kual Ulanda tabata pertenesé den e tempu ei) kende a regalá Amsterdam e korona di oro riba su eskudo di tres krus. E tempu ei, 1489, Maximiliano di Austria tabata okupá e puesto di regente tambe pa su yu hòmber Philips de Schone, Heer der Nederlanden.
Ku e regalu aki Maximiliano di Oustria a demostrá e gran nifikashon finansiero-ekonómiko ku Amsterdam tabatin pa e dinastia ku tabata na mando i su simpatia speshal pa e siudat aki. E mesun relashon aki tambe tabata eksistí entre haf di Amsterdam i haf di Kòrsou. Awendia e Korona ta indiká e union di nos pueblo ku Kas Oraño i Reino Ulandes. Un liña vertikal ta parti e Eskudo den dos parti igual. E banda na man robes di e Eskudo, ku e barku riba laman blou, ta simbolisá e importansha grandi di laman i nabegashon pa Kòrsou den pasado, presente i futuro. Den pasado, nos desaroyo tabata satisfaktorio. Nos antepasádonan a bini Kòrsou ku barku for di tur parti di mundu, aunke no tur ora boluntariamente. Trahando duru –sea obligá òf nò –nan a laga un isla ku prosperidat atras. E koló blou riba e Eskudo ta simbolisá tambe fieldat: fieldat na tradishonnan ku ta enserá puntualidat, sinseridat, ingeniosidat, produktividat i espesialmente amor pa nos tera natal Kòrsou.
Na banda drechi di e eskudo tin un palu kargá di laraha. Solamente si nos praktiká tur e tradishonnan ku e banda robes ta mustra nos ariba, e palu lo sigui karga fruta na abundansha. Asina e suela di Kòrsou lo sigui produsí frutanan riku, loke ta simbolisá pa e koló bèrdè ku tin den e parti drechi di e Eskudo. E ora ei tambe nos a pone Korona riba obra di nos antepasádonan. Nos yunan na grandi lo kontinuá nos trabou pa asina nos dushi Kòrsou keda pa hopi aña mas un isla bendishoná, kaminda nos tur por biba bon. [1]


text:
DEN HAAG – Nunca antes asina tanto partido kier participa na eleccion pa Tweede Kamer. E kiesraad ta meld cu 18 partido nobo a wordo inscribi den e registro y e total a yega na 81.
Esaki no kiermen cu tur 81 partido lo participa realmente na e eleccionnan di dia 15 di Maart, segun vocero di Kiesraad. Partidonan mester presenta nan candidatonan prome cu dia 30 di Januari, despues lo pone bon cla cua partidonan lo cumpli cu e rekisitonan pa asina realmente por participa na e eleccionnan.
Partidonan cu no a saca asiento durante e ultimo eleccion, mester acumula 580 firma for di 20 kiesdistrict y paga un borg di 11250 euro. Esaki no ta hopi partido ta logra yega asina leu. Na 2006 74 partido a meld, pero ta solamente 24 por a participa.
Partidonan nobo
Esakinan ta e partidonan nobo cu a registra:
- Niet Stemmers
- Het Gezonde Verstand, (HGV)
- OndernemersPartij
- NieuwMidden2015
- Lokaal in de Kamer
- StemNL
- GeenPeil
- Integriteitspartij
- STERK
- Verantwoordelijk Bestuur
- REFERENDAPARTIJ.NL
- De Burger Beweging
- Respect
- Links Offensief
- Buurt Partij
- HHH Partij
- Artikel 1
- NIEUWE WEGEN
- De Club van niet kiezers. Esaki no ta un partido nobo: e partido tabata yama antes Nederlandse Klokkenluiderspartij (NKP).
Registracion di un nomber di partido no ta obligatorio. Un partido tambe por participa cu un lista blanco na e eleccion. Den e caso aki e espacio pa e lista di candidato riba e stembiljet ta keda bashi. E partido e ora lo haya un number.
Fuente: RTL Nieuws


text:
Aunke cu e homber E.H.(24) ta para riba cu e no a haci nada, Fiscal ta hay’e culpable di a tira Lyandro Webb mata banda di Hooiberg y a exigi 22 aña di prison. Fiscal ta haya cu den e caso aki por mira claramente cu a planea tur cos, caminda e intension lo tabata pa e victima bay cumpra un arma di candela pero en realidad tabata un trampa pa a tir’e mata.
ACUSACION
Ayera Corte den Promer Instancia durante oranan largo a trata e caso di asesinato di Lyandro (Lalo) Webb. Fiscal a bisa cu e acusacion contra e sospechoso E.H. ta cu dia 19 Maart 2015, hunto cu otronan, a mata Lyandro Webb. Fiscal a mustra cu E.H. a tira e victima den cabez. Esaki Fiscal ta considera complice di asesinato.
Mama di e difunto, señora Webb, tabata presente den sala di Corte, caminda el a duna Hues recibonan cu ta mustra e daño cu el a sufri door di a mata su yiu. Ta trata aki di e gastonan di entiero cu a suma na 12 mil florin. E mama ta demanda pa e sospechoso paga e gastonan di entiero.
SOSPECHOSO TA NENGA
Hues a puntra E.H. si ta berdad cu el a tira Lalo mata. E.H. a bisa cu e no tin nada di haci cu e caso aki. Hues a mustra cu durante ultimo interogacion, E.H. a haci uso di su derecho di silencio. Hues a puntr’e si e lo papia, el a bisa cu e lo contesta loke e por papia.
Hues a bisa cu for di e procesverbal por compronde cu a haya e difunto den un auto banda di Hooiberg. Autopsia ta mustra cu el a haya un tiro den cabez cu a causa su morto. A tuma muestranan di DNA riba curpa di victima y esaki ta cuadra cu e DNA di E.H.
E.H. ta para riba cu e no tin nada di haci cu e caso ey. El a bisa Hues cu no a bay eynan mes. El a bisa cu e tabata na cas ta bebe. Hues a menciona cu E.H. lo a menciona nomber di su ruman homber, N., y cu e DNA lo por ta di su ruman. El a bisa cu e no ta bisa nada riba su ruman. Hues a bisa cu no por ta posibel cu ta e ruman. Tur cos ta mustra cu ta E.H.
A RECONOCE STEM
Segun E.H. e tabata na cas ya cu el a caba di sali for di KIA y hendenan tabata bishit’e. Hues a sigui bisa cu a tap telefoon y a base di esey a reconoce E.H. su stem.
Hues a mustra cu dia 19 Maart 2015 a constata cu E.H. a yama un persona y a bisa e persona cu e mester bay pura na e lugar palabra. Hues a sigui bisa cu investigacion a mustra cu e señal di yamada tabata for di Hooiberg unda e curpa di e difunto a wordo haya.
Hues a bisa cu e persona cu a scucha, Recherche a interoga y el a bisa cu el a papia cu E.H. y cu nan tabata papia di marihuana. E.H. a bisa Hues cu el a scucha e stemnan pero e no ta reconoce su stem y tampoco e persona.
Hues a sigui bisa cu E.H. a yama un homber P. y tambe Baba Ras cu tabata sera den KIA. E.H. a bisa Hues cu el a wordo confronta cu e yamadanan pero e no ta reconoce e stemnan y mucho menos Baba Ras.
Hues a bisa cu for di e combersacion por compronde: “nos a caba”. Por conclui cu ta riba orden di Baba Ras a mata Lisandro Webb. E.H. a bisa Hues cu nunca el a papia cu Baba Ras. Hues a remarca cu E.H. tabata sera den KIA y ta facil pa papia cu Baba Ras. Segun E.H. unda e tabata sera e no conoce Baba Ras.
Hues a mustra cu mas laat atrobe E.H. a yama Baba Ras y a bisa: Nos a fix e, e ta completo”. Esey ta mustra cu E.H. ta confirma cu e job ta cla. E.H. ta keda para riba cu e no ta reconoce e stemnan y nunca el a papia cu Baba Ras.
CULPA SU MESUN RUMAN DI A MATA LALO
Hues a puntra E.H. cual tabata e ultimo biaha cu el a mira su ruman. E.H. a bisa cu e ta haci uso di su derecho di silencio. Hues a remarca cu na Recherche, E.H. a bisa cu su ruman homber N. lo por ta esun pero si e no papia, tur cos ta keda mustra riba dje. Hues a bisa cu si E.H. ta bisa cu ta su ruman pero no ta bisa nada, e ora ey E.H. no ta yudando su mes. E.H. a admiti di a bisa asina aña pasa pero awor e ta haci uso di su derecho di silencio contra su ruman.
Ta asina cu e ruman N. ta fugitivo pa un tempo caba.
Hues a remarca cu via whatsapp E.H. lo a contact su ruman. Segun E.H., el a wordo confronta cu esakinan pero e no ta reconoce nan. Hues e ora ey a mustra cu e cellular ta di ruman muher di E.H. y cu e ta usa e cellular aki hopi. Segun E.H. ora Polis a detene, e tabatin su cellular cune. El a bisa cu el a usa e cellular di su ruman muher algun biaha. Hues a mustra cu tin algun “chat” caminda E.H. ta bisa: “laga sa ruman”. Polis ta sospecha cu esaki ta relaciona cu e bendemento di un cadena di Lalo den exterior. Esey ta indica cu e ruman ta den exterior.
Hues a sigui bisa cu for di e “chat” por compronde cu E.H. lo a bisa, laga nan busca y kere cu ta ami a haci’e. E.H. a bisa Hues cu e no ta reconoce cu el a haci e “chat” ey.
Hues a puntra E.H. kico el a haci 19 Maart 2015. Segun E.H. e no ta corda mucho bon pero e tabata henter dia na cas. El a bisa cu e tabata bebe pero no ta corda mucho bon. Hues a puntra si el a papia cu P. Segun E.H. cu P. e tabata bebe na cas pero no ta corda.
NO TA PAPIA DI SU RUMAN HOMBER
El a bisa cu el a sali hunto cu U. bay na un Chines pa cumpra bebida alcoholico. Hues a mustra cu U. a declara cu nan a bay cumpra droga. Segun E.H. no ta berdad.
Hues a puntra si E.H. su ruman homber N., tabata hunto cun’e. El a bisa cu e no ta papia.
Hues a bisa cu segun declaracion di testigonan, e ruman homber N. tabata cun’e y despues di un rato a bay y no a mir’e mas. E.H. no a bisa nada.
Hues a puntra E.H. si e conoce Lisandro Webb. El a splica cu el a bay school cun’e y tabata sera cun’e den KIA pero despues no sa mas di dje. Hues a puntr’e si e sa di e problema entre gang. E.H. a bisa Hues cu e no ta den gang y no sa nada di gang. Hues a remarca cu Aruba ta chikito. E.H. a bisa cu e no ta anda den gang y no sa nada di gang di Madiki.
SET UP PA MATA
Segun E.H. e no sa di Lisandro Webb pasobra e tin añas sin papia cune. Hues a bisa cu Lisandro Webb lo tabata sinti su mes amenaza. E amiga di Lisandro a bisa cu 19 Maart 2016, Lisandro lo tabatin combersacion cu un tal N. y cu N. lo tabatin un arma y cu Lisandro lo mester a paga 5 mil florin pa e arma.
Hues a mustra cu segun e amiga, 2.30 di anochi, Lisandro a bis’e cu e ta bay Rooi Afo un rato. E tabatin casi 6 mil florin cun’e. Pero nunca Lisandro a bolbe. Segun Polis, N. ta ruman di E.H. pero N. no ta na Aruba, pues ta E.H., ta esun cu lo a traha e set up y el a tira Lisandro mata.
Hues a mustra cu Recherche a scucha un primo di Lisandro, L. kende a bisa cu un biaha Lisandro (Lalo) a buske na Februari 2015 y puntra si e por haya number di cellular di un persona pasobra e ta teme pa su bida. E tabata kier number di un persona cu ta sera den KIA y no e ruman homber cu ta scondi na Venezuela. Lisandro tabata kier a cumpra un arma. Esey ta nifica cu N. tabata na Venezuela y Lisandro a papia cu E.H. via L. pa cumpra un arma.
Hues a bisa cu Polis ta sospecha cu a kita e cadena cu Lisandro tabatin bisti y despues lo a busca manera pa bende. E.H. a bisa cu aña pasa el a declara cu su ruman homber a bin cu un cadena serca dje pero e no sa di kende e cadena ta. Hues a puntr’e con e cadena ta mustra. Segun E.H. e no ta corda pero ta un cadena di oro. E no por bisa si tabata un cadena cu diamante of cu otro cosnan ariba. E no kier a bisa nada mas kico su ruman lo kier a haci cu e cadena.
Hues a bisa cu Polis a saca afor cu a purba bende e cadena aki na un di e lugarnan cu ta cumpra oro.
Hues ta haya cu tur e cosnan aki ta mustra cu E.H. tin algo di haci cu e asunto di matamento di Lisandro Webb. E.H. ta para riba cu e no tin nada di haci.
Fiscal a mustra cu 19 Maart 2015, 6.30 di anochi lo tabatin combersacion entre E.H. y Baba Ras y cu Baba Ras lo tabatin placa p’e. E kier sa di kico e placa ta. E.H. a bisa cu e no sa kende ta Baba Ras.
Fiscal a mustra cu e amiga di Lalo Webb, T., lo a bisa cu e tabatin relacion cu E.H. despues cu Lalo a wordo mata. Segun E.H., T. ta gaña. El a bisa cu el a bay topa T. na Bright Bakery. Segun E.H. el a bay e panaderia y ta T. tabata den un Yaris blanco y no e manera T. ta pretende.
E no kier bisa nada di su relacion cu su ruman N.
Hues a mustra cu anterior E.H. a wordo condena pa atraco na 2 aña y 6 luna di prison y tambe despues el a wordo condena pa posecion di arma di candela.
EXIGENCIA DI FISCAL
Fiscal a bisa cu dia 20 Maart 2015 den oranan di anochi, un patruya di Polis a haya un Toyota Yaris blanco para banda di Indian Rock Garden. A haya un curpa sin bida. Pa 1.05 di anochi, dokter a constata morto. Investigacion a mustra cu e victima a sufri un tiro den cabez. A haya e victima cu algo mas di 5800 florin. A haci investigacion di biaha. 1.50 di merdia e amiga y un otro persona a reconoce e victima como Lalo.
Segun e amiga, Lalo tabatin contact cu N., cu lo tabata den poder di un arma di candela. N. a bisa Lalo pa bay serca dje y no a bisa ningun hende pasobra ningun hende sa cu e tabata na Aruba. Despues Lalo a bisa cu e ta bay serca N. na Rooi Afo. Mirando e cantidad di placa cu Lalo a bay cun’e, e amiga tabata sospecha cu Lalo lo bay cumpra arma for di N. Ta un tal L. for di KIA lo a drenta Lalo den contacto cu ruman homber di N. Tabatin tap entre N. y Lalo.
Segun Fiscal, dia 21 Maart 2015 a detene E.H. y a haci razia den e cas unda e ta biba na Meiveld y a confisca I-Phone. E momento ey un miembro di Recherche reconoce E.H. su stem den combersacion 19 Maart 2015. E ruman muher di E.H. a declara cu e sa fia su cellular na E.H. y N. El a bisa cu e ta corda 18 Maart 2015 el a laga su cel cas pasobra su yiu mester a wordo interna den hospital. Segun Fiscal, por bien ta cu a usa e cel di e ruman muher durante e periodo cu e tabata na hospital.
Fiscal a mustra cu promer E.H. a bisa cu ta su ruman N. a tira mata Lalo. Despues el a bisa cu e no ta declara mas y ta haci uso di su derecho di silencio. Hasta na Hues Comisario el a bisa cu ta N. a mata Lalo. E.H. no kier bisa nada mas.
Segun Fiscal, apesar cu tabatin orden pa observa N. for di October 2014, nunca a mira N. mas. Fiscal ta haya cu ta E.H. a yama Baba Ras y bisa cu “nos ta cla”. Ta E.H. a yama Baba Ras despues y bisa cu “a fix e”. Fiscal a sigui bisa cu E.H. mes a declara cu 19 Maart 2015 el a Sali un rato pa bay cumpra bebida.
For di tur investigacion, Fiscal ta conclui cu E.H. ta gaña. Aña pasa April 2015 a tuma DNA for di E.H. den KIA. A manda esaki Instituto Forence na Hulanda. Door cu e investigacion a tarda, a laga E.H. liber. Investigacion riba DNA ta mustra cu a haya E.H. su DNA na curpa di e victima. E momento ey E.H. tabata sera pa un otro caso y e interoga E.H. pero e no kier bisa nada con su DNA por a bay riba curpa di e victima.
KEDA SILENCIO TA DAÑA PA BO MES
Fiscal a bisa Hues cu ta un hecho cu E.H. por haci uso di derecho di silencio. Fiscal a mustra cu a base di sentencianan di Corte Supremo, mester mustra un sospechoso riba e consecuencianan di keda keto. Den caso asina por conclui cu ora tin indicacionnan fuerte, cu e silencio ta den contra di e sospechoso o sea por use den su culpabilidad.
Fiscal ta haya cu tin tur indicacion cu E.H. ta culpable. Tin un cantidad di tap cu ta mustra cu e tabata usa e cellular di N. cu a tira riba hende na October 2014. Tambe cu tabatin combersacionnan cu Baba Ras cu a keda condena 18 añadi prison pa a tira mata Brete. Tabatin combersacion tambe entre E.H. y su ruman N. riba bendemento di e cadena den exterior y cu e placa lo mester wordo parti den tres. Tabatin un mensahe pa E.H. cu ora e wordo deteni e mester bisa cu ta su ruman N. y no e.
CASTIGO
Fiscal a bisa cu Baba Ras y Lalo Webb tabatin problema cu otro y nan tabata tira riba otro. Tabatin diferente caso cu por confirma esaki. For di e caso aki, E.H. riba orden di Baba Ras sera den KIA, a tira mata Lalo. El a mustra riba castigo pa Baba Ras y Yellow pa a mata hende. Esakinan tabata casonan di accion di biaha.
Kere cu den e caso aki, tabatin planeamento pa basta tempo pa mata Lalo. El a bisa cu e ta tene na cuenta cu na 2011, E.H. a wordo condena pa atraco. Na 2014, E.H. a wordo condena pa arma di candela. Fiscal ta haya cu no por considera E.H. un first offender.
El a bisa Hues cu Corte Supremo a subi e castigo di asesinato di 20 pa 30 aña di prison. El a exigi 22 aña di prison pa E.H
Awor Hues ta bay studia e caso y dentro di algun siman lo por spera e sentencia.
Relato cortesia di Matutino Diario Aruba.


text:
dòrnando e korona di un aliansa ideal.
Ounke hende i kultura tur koló nan tin, nos mes a
forma un famia den tur libertad.
Pesei nos tur ta alsa bos ku amor i den union
Antia Neerlandes, bunitesa sin igual.
Ku orguyo mi ta defendé mi patria tan stimá.
Antia Neerlandes, p'abo tur mi lealtat.
Pa semper lo mi keda fiel, pais bendishoná
Un shelu semper kla, laman ta invitá, e islanan ta
wowo dje kadena di unidat Idiomanan distinto, papiá
Ku komprenshon, mes ternura: "Sweet antilles"
"Dushi Antia ta".
Ser parti di nos tera, ta orguyo sin midí
Antia Neerlandes stimá, ku tur sinseridat,
Pues nos ta rearfimá ku amor i dignidat,
ku, dios dilanti, nos ta sirbi huntu nos pais.


text:
Parkeer sin preocupa durante Caribbean Sea Jazz Festival
ORANJESTAD (AAN): Manera nos tur sa Caribbean Sea Jazz Festival ta di fiesta e aña aki, celebrando su di 10 aniversario. E organisacion e aña aki kier celebra cu pueblo completo e grandioso ocacion special aki y a dicidi di ofrece mas posibilidad di parkeer riba tur dos dia di e Festival esta diabierna y diasabra. Un lo ta bai ta dilanti Belasting Kantoor y e otro na Linear Park.
Tur dos parkeer plaats ta bai tin security pa asina bo auto ta mas sigur y abo no lo mester preocupa.
Pa hasi e movecion for di parkeer plaats pa e festival mas facil lo ta bai tin servicio di Shuttle entre e parkeer plaatsnan y Renaissance Festival Center. E Shuttle nan aki lo cuminsa core di 6:00 PM te cu 2:00 AM.
Tambe lo ta bai tin parkeer plaats gratis dilanti di Renaissance Market Place y oficina di Gobierno cuminsando for di 7:00 PM. Pa esnan cu kier parkeer un tiki mas serca lo por parkeer dilanti oficina di Gobierno uzando Aruparking y pagando solamente pa 1 ora of mei ora so ya cu e festival mes ta cuminsa pa 6:00 PM.
No tin un motibo pa kico bo mester keda afo di un di e festivalnan cu ta trece mas ambiente na Aruba. Pasa busca bo carchi awe mes, pa bo no perde bo chens pa asina bo disfruta dos anochi hunto cu Kool & The Gang, Tony Succar, John Secada, Izaline Calister, Levi Silvanie, Andy Narell, Matt Bianco y mucho mas artista cu lo presenta riba 23 y 24 di September na Renaissance Festival Plaza.


text:
Kiwanis Club of Palm Beach a haci un donacion na Cruz Corra di mas cu 10,000 florin, pa asina por sigui yuda victimanan di e reciente inundacionnan cu a tuma lugar na Aruba.
Durante un almuerzo na cede di e club, Directie di Cruz Corra a duna un splicacion di e sucedido durante e yobidanan reciente.
A ser menciona cu for di e diabierna prome cu e yobida a duna inicio nan a premira cu e yobida lo por a trece problema, y pa diasabra nan a premira e problemanan cu e yobida por a trece. Nan a mobilisa inmediatamente un grupo di 50 voluntario pa asina por haci un diagnostico di e situacion, y pa diadomingo e escala total di locual a socede por a ser ripara, unda diferente districtonan na Aruba a ser perhudica, pero en especial e districtonan di Madiki cu Palm Beach a sufri mas daño. A ser detecta un 250 casnan cu problemanan dor di yobida, for di cual 60 di nan tabata presenta un problema critico y tabata rekeri di hopi ayudo.
Na e momento ey tambe gobierno a acerca nan pa por traha conhuntamente pa confronta e problema, y asina a bin cu e proyecto “Hunto Nos Ta Yuda” cu lo centraliza e ayudo pa locual ta esnan afecta dor di e yobidanan. Ayudo aki na esnan den necesidad a cover for di matras te cu frigidaire y artefactonan esencial pa e famianan afecta.
Ta asina cu simultaneamente Kiwanis Club of Palm Beach tabata buscando un manera di por colabora cu esnan afecta dor di e yobidanan reciente. Manera su president Chejito a indica, “como club di servicio nos mester tin e posibilidad di colabora cu esnan den necesidad. Ta importante pa menciona cu Cruz Corra ta depende di donaticionan pa nan funcion, pa cual motibo donationan asina ta asina importante.
Kiwanis Club of Palm Beach, di su banda, tambe ta un club cual ta centraliza su atencion especialmente na ayudo na muchanan den necesidad, cu diferente programanan na skol manera “Terrific Kids”, of iniciativanan manera e Santa Claus Trolley Event, unda 75 muchanan lo ser transporta for di San Nicolas pa un atardi na Oranjestad cu Santa Claus, regalonan y mas.
Den e caso di Kiwanis Club of Palm Beach, nan donaticionan ta posibel danki na fondonan recauda dor di evenementonan manera e tradicional Carnival Masquerade Party, cual pa 2017 lo celebra su di 20 aniversario como parte di e celebracion di Carnaval na Aruba.
Kiwanis Club of Palm Beach Aruba ta forma parti di Kiwanis International, un organisacion mundial di voluntario dedica na cambia mundo, cuminsando na un comunidad y un mucha. Nos ta un organisacion den crecimento, dedica na yuda muchanan di mundo henter hisando nan calidad di bida. Pa mas information di Kiwanis Club of Palm Beach bishita nos webpage na www.kiwanisclubpalmbeach.com of nos Facebook fan page na https://www.facebook.com/kiwanispalmbeach.


text:
Locual ATA ta promove internacionalmente ta di sumo importancia, y considerando tambe e producto turistico Aruba, sigur mester pone mas atencion na nos producto. Asina tambe, aña pasa September ATA a lansa un proyecto nobo. Un Destination Development Plan pues produccion di un plan dirigi ariba Aruba su Desaroyo Turistico riba nivel di nos producto. Unda mester pone prioridadnan, areanan di proteccion di naturalesa, nos beachnan, tecnologia, nos medio ambiente, nos siguridad, avance economico. Sra. Ronella Croes, directora di ATA ta sigui splica.
Tur e aspecto nan aki ta inclui den e produccion di e plan aki. E plan ta yama “Cu Mira Pa Futuro”. Como parti di e proceso aki, hopi reunionnan a tuma luga caba. ATA a reuni cu mas di 170 persona caba, pa asina discuti den diferente plataforma kico ta e prioridadnan. Meta di ATA ta pa completa e plan aki, final di maart. Y mas cu claro, e aspecto di desaroyo di sostenibel di Aruba tambe tin su luga y tambe tin su atencion debido den e plan. Ta pa e motibo aki, ATA a dicidi di duna oportunidad na socionan internacional cu tambe ta a yuda produci e plan aki, pa duna nan e oportunidad tambe pa informa di diferente investigacion y diferente sesionnan cu nan a yuda ATA y cu nan a facilita riba nos isla.
Sra. Croes ta sigui bisa cu ta trata aki di Sustanaible Travel International y pakico e ta importante? Pasobra como parti di e plan aki, e plataforma amplio aki ATA a dicidi di forma parti di Sustainable Destinations Development of the Americas. Esaki ta un plataforma unda 11 isla den Caribe ta forma parti di dje. Meta di esaki ta pa midi unda nos ta para riba diferente aspecto di un desaroyo duradero pa nos isla . Y tambe formula accionnan concreto, pero tambe sigur haci uzo di e plataforma aki pa comparti informacion.
E expertonan ta pa yuda guia ATA den e ehecucion den tipo di proyectonan aki. ATA ta lidera e trayecto aki, pero hopi di e accionnan no ta den ATA den su man. Esaki ta un plataforma pa produci un plan y pa tin un bos comun y consistente den e sector turistico., pero tambe cu ayudo di otro stakeholders, di otro sectornan tambe, pa ta miho informa pero tambe cu accionnan concreto cu ta permiti ATA pa tin un participacion mas activo pa duna conseho, di kico ta resultadonan cu ta sali di un plan asina. Hopi di e accion lo cay bou di gobierno, pero ta importante pa delinea cu gobierno tambe ta forma parti di e plataforma aki pa medio di diferente autoridadnan. Otronan cu ta parti di diferente reunionnan cu a tuma luga. Esaki ta importante pa e desaroyo turistico di Aruba.
E desaroyo turistico di Aruba den un caminda hopi positivo Hopi a wordo logra, pero Aruba ta un isla chikito compara cu otro islanan den Caribe. Y ta hopi importante pa tuma e decisionnan cu ta hopi importante, no solamente pa e bishitantenan pero tambe pa e populacion di Aruba. Na december a comparti e mensahe aki hopi biaha: “Un Aruba dushi pa biba, ta un Aruba dushi pa bishita”. Esaki ta locual ATA kier saca afo di un plataforma asina ki. Y bin cu plannan concreto y tene cuenta cu e otro plannan cu a wordo traha den pasado, p.e. Aruba 2025. Ta tene cuenta cu e feedback cu a bin dilanti den tur e plannan ey, pero tambe pa actualisa esakinan tambe den e diferente reunionnan cu a tuma luga. Asina Sra. Ronella Croes, directora di ATA a finalisa bisando.